Heino Kask (orienteeruja)

Heino Kask (15. jaanuar 1932 Tori vald, Pärnumaa – 30. juuli 1993 Tallinn) oli eesti orienteeruja ja sporditegelane.

Haridus
Lõpetas 1954. aastal Pärnu Turbatööstuse Tehnikumi tehnoloogi kvalifikatsiooniga ning 1962. aastal Tallinna Polütehnilise Instituudi tööstus- ja tsiviilehituse eriala.Eesti spordi biograafiline leksikon. Kask, HeinoTTÜ lõpetajad 1918-2006

Töö
Töötas Eesti Tööstusprojektis vaneminsenerina, brigaadijuhina, peakonstruktorina ja autorijärelevalve peaspetsialistina.

Sporditulemused
1965. aastal võitis orienteerumisjooksus Balti matšil 2. koha ning koos Rein Tõnuriga võistles esimeste eestlastena Nõukogude Liidu koondises rahvusvahelistel võistlusel Tšehhoslovakkias.Vello Viirsalu. Eesti orienteerumise sünd ja hiilgeaastad 1959–1970. Eesti Entsüklopeediakirjastus, 2006 

1966. aastal tuli Eesti meistriks öises orienteerumisjooksus ja maratonorienteerumises (ehk pikal rajal), lisaks võitis aastatel 1965–1971 orienteerumisjooksus 3 hõbe- ja 4 pronksmedalit ning suusaorienteerumises 4 pronksi. Meistersportlane orienteerumises (1968).

Kolmel korral (1965, 1966, 1968) tuli Eesti Tööstusprojekti võistkonnas Jüriööjooksu võitjaks.

Tegevus spordiametnikuna
Aastatel 1971–1984 oli ta Eesti NSV Orienteerumisspordi Föderatsiooni president.

Vabariikliku kategooria kohtunik orienteerumises (1977).

Tunnustus
 1981 – Eesti NSV teeneline sporditegelane
 1982 – Kalevi auliigeEesti Spordiselts Kalev. Auliikmed

Publikatsioonid
 Heino Kask, Kalju Tiik, Vello Viirsalu. EOF XXV. Eesti NSV orienteerumissport 1959–1984. Tallinn 1985.

Viited

Välislingid
 Biograafia ESBLis

Kategooria:Eesti orienteerujad
Kategooria:Eesti sporditegelased
Kategooria:Eesti NSV teenelised sporditegelased
Kategooria:Kalevi auliikmed
Kategooria:Tori kalmistule maetud
Kategooria:Sündinud 1932
Kategooria:Surnud 1993